Էրավան (ջրվեժ)

**Էրավան** () Թայլանդում գտնվող ջրվեժ է։ Այն գտնվում է Կանչանաբուրի նահանգում՝ Էրավան ազգային պարկի () տարածքում։ Սանդղավոր տեսակի այս ջրվեժը բաղկացած է 7 կասկադներից։ Կասկադների ընդհանուր բարձրությունը կազմում է 831 մետր։ Ջրվեժը տեղակայված է Մոնգլայ և Օմտալա գետերի ավազանում։

## Ընդհանուր տեղեկություններ
ձախից|մինի|Էրավան ջրվեժի երկրորդ կասկադ
Էրավան ջրվեժը գտնվում է Կանչանաբուրի քաղաքից () 65 կմ հեռավորության վրա՝ Էրավան ազգային պարկի տարածքում, և հանդիսանում է դրա հիմնական տեսարժան վայրը։ Ջրվեժի երկարությունը կազմում է 1700 մ, իսկ բարձրությունը՝ 831 մետր (վերին կետը ծովի մակարդակից 996 մ բարձրության վրա է, իսկ ստորին կետը՝ 165 մ բարձրության վրա)։ Ջրվեժը ստացել է իր անունը 7-րդ կասկադի ձևի շնորհիվ, որը նման է հինդուական դիցաբանության երեքգլխանի սպիտակ փիղ Էրավանին () կամ Այրավատային () ։

Ջրվեժը ձևավորվում է Մոնգլայ և Օմտալա գետերի հոսքերով, որոնք իջնում են լեռնաշղթայի արևմտյան լանջերից՝ կազմված կրաքարից և դոլոմիտից։ Ջրի գույնը, կախված բարձր կարբոնատային կալցիումի և այլ մասնիկների պարունակությունից, տատանվում է զմրուխտից մինչև փիրուզագույն։ Նմանատիպ էֆեկտ կարելի է նկատել նաև Հարավարևելյան Ասիայի մեկ այլ հայտնի ջրվեժի՝ Լաոսի Կուանգ Սիի ստորին մասի ավազաններում։

Էրավանը գտնվում է խիտ բուսականությամբ ծածկված լեռնալանջին։ Բնորոշ են խառը տերևաթափ անտառները, ինչպես նաև հանդիպում են դիպտերոկարպային և բամբուկային անտառներ։ Ֆաունան ներկայացված է կաթնասունների, սողունների, քաղցրահամ ջրերի ձկների և թռչունների մի քանի տեսակներով։ Մեծ կենդանիներից առավել հաճախ հանդիպում են լայնաքիթ կապիկը ու ռեզուս մակակը։

Ջրվեժի այցելուների համար կառուցված է արահետ, իսկ գետի հոսքի հատման վայրերում տեղադրված են փայտե կամուրջներ։ Առաջին երեք կասկադներ տանող արահետը բետոնապատ է, իսկ հետագա արահետները հողային են՝ անցնելով ծառերի արմատների միջով։ Ջրվեժի կասկադները սովորաբար հաշվում են ներքևից վերև։ Առաջին երկու կասկադները (անգլերեն՝ Lu Kun Lung և Wung Macha) տեղացիների շրջանում սիրված են որպես հանգստյան օրերի անցկացման վայր։ Երկրորդ կասկադից (անգլերեն՝ Wung Macha) բարձրանալիս արգելվում է սննդի և խմիչքների տեղափոխումը՝ բացառությամբ մեկ շիշ ջրի։ Երրորդ կասկադը (անգլերեն՝ Pha Num Tok) ունի մեծ ավազան, որտեղ ապրում են խոշոր ձկներ։ Չորրորդից վեցերորդ կասկադները (անգլերեն՝ Oke Nang Phe Seah, Bua Mae Long, Dong Prouck Sa) գտնվում են խիտ անտառում և ունեն կողային հոսքեր։ Վերջին կասկադին (անգլերեն՝ Phu Pha Erawan) կարելի է հասնել միայն բամբուկե աստիճաններով, որոնք տանում են ժայռի գագաթ։ Յոթերորդ կասկադում կա դիտահարթակ, որտեղից կարելի է դիտել ամենաբարձր ջրվեժը։ Հարթակը լայն է, սակայն մասամբ հեղեղված է գետով։ Վերին ջրվեժին տանող արահետը անցնում է գետի հատակով։

Ջրվեժի գետերում բնակվում են *Garra rufa* ձկները, որոնք հայտնի են մաշկի մեռած բջիջները հեռացնելու ունակությամբ։ Այս ձկները հաճախ օգտագործվում են կոսմետիկ սրահներում՝ մաշկի պիլինգի համար։

Էրավան ազգային պարկի մուտքը վճարովի է։ Օտարերկրացիների համար մուտքի տոմսի արժեքը կազմում է 300 բատ։ Ժամը 16։00-ից հետո ջրվեժի երկրորդ մակարդակից բարձրանալն արգելվում է։

## Տարածք
ձախից|մինի|Ձկներ երրորդ կասկադի ավազանում
Էրավան ջրվեժի շրջակայքը մտնում է Էրավան ազգային պարկի կազմի մեջ, որը Թայլանդի 12-րդ ազգային պարկն է։ Այն հիմնադրվել է 1975 թվականին և զբաղեցնում է 550 կմ² տարածք։ Բացի Էրավան ջրվեժից, պարկի տարածքում ներառված են Պհալուն ջրվեժը, Կվայ գետի մի հատվածը, Շրի Նաքարին ամբարտակը, ինչպես նաև կարստային քարանձավներ՝ Փրա-Թատ, Մեե և Թա-Դուանգ, որոնցում հայտնաբերված են ժայռապատկերներ։

Պարկը ներառում է նաև հարյուրավոր քառակուսի կիլոմետրեր պահպանվող անտառային տարածքներ, որտեղ բնակվում են սերներ, հնդկական զամբարներ, վարազներ, գիբոններ, լանգուրներ, պիթոններ և մի շարք այլ հազվագյուտ կենդանիներ։ Պարկի գոյության ընթացքում այն այցելել են ավելի քան 130,000 մարդ։

Էրավան ազգային պարկի տարածքում կան մի քանի հյուրատներ, որտեղ այցելուները կարող են գիշերել։

## Տրանսպորտ
Կանչանաբուրիից դեպի Էրավան ջրվեժ կարելի է հասնել թիվ 8170 ավտոբուսով, որը մեկնում է քաղաքի ավտոկայանից (անգլ. Kanchanaburi Bus Terminal) յուրաքանչյուր ժամ՝ 8:00-ից մինչև 17:20։
*Մոտոտաքսի։
*Տուրիստական ընկերությունների միկրոավտոբուսներ։

## Ծանոթագրություններ

## Արտաքին հղումներ
* 
* 
* 
* 
* 
* 
*